**ОТЧЕТ за осъществената контролна дейност от РИОСВ**

**през месец юли 2018 г.**

***Кратка обобщена информация за осъществената контролна дейност за месец юли 2018 г. и резултати от извършената контролна дейност.***

През месец юли 2018 г. от експертите на 16-те регионални инспекции по околната среда и водите (РИОСВ) са извършени 1815 проверки на 1626 обекта. В рамките на осъществения контрол от РИОСВ са дадени 567 предписания за отстраняване на констатирани нарушения и предприемане на мерки.

За констатирани административни нарушения на Закона за опазване на околната среда (ЗООС) и специалните закони по опазване на околната среда са съставени 62 бр. актове (АУАН), от които 7 са за констатирано неизпълнение на дадени предписания. Издадени са 84 бр. наказателни постановления (НП), с които са наложени глоби и имуществени санкции на обща стойност 651 500 лв.

Наложени са и 21 бр. санкции по реда на чл. 69 от ЗООС – за констатирани наднормени замърсявания на компонентите на околната среда (води и въздух) на обща стойност 9 332,34 лв.

Постъпилите суми по наложени глоби и санкции са общо 421 985,39 лв.

За периода е приложена и 1 бр. принудителна административна мярка (ПАМ) за спиране/ограничаване на дейности/инсталации.

***Акценти от извършената месечна контролна и административно наказателна дейност***

* Контрол за изпълнение на изискванията на Закона за управление на отпадъците (ЗУО) и подзаконовите нормативни актове към него;
* Контрол относно опазването на защитените растителни и животински видове.

***Кратък анализ на постигнатите резултати в областта на опазване на околната среда от осъществената контролна дейност***

Акцент в контролната дейност през месец юли е за изпълнение на изискванията на ЗУО и подзаконовите нормативни актове към него.

От РИОСВ Бургасса утвърдени 97 работни листи за класификация на отпадъци на 19 дружества и са заверени 22 отчетни книги за отпадъци на 13 дружества.

За извършване на дейности с отпадъци без издаден разрешителен документ по реда на ЗУО, с по 1 400 лв. са санкционирани 5 физическо лице – едно от РИОСВ Бургас, три от РИОСВ Плевен и едно от РИОСВ Пазарджик; от РИОСВ Враца – едно физическо лице, в размер на 2 000 лв., от РИОСВ Шумен - „Аутолего“ ЕООД , в размер на 7 000 лв., от РИОСВ Велико Търново e съставен АУАН на физическо лице, а на друго е наложена глоба, в размер на 300 лв., и са наложени имуществени санции, всяка в рамзмер на 7 000 лв., на „Примус Карс“ ЕООД (РИОСВ Перник) и на ЕТ „Бонитрекс – Наско Бончев“ (РИОСВ Пловдив).

От РИОСВ Пазарджик е санкционирано, в размер на 7 000 лв., „Мето Метал” ЕООД за неизпълнение на условие от издаден регистрационен документ.

От РИОСВ Стара Загора е наложена имуществена санкция, в размер на 1 800 лв., на „Еко билд проджект“ ООД (площадка в гр. Ямбол) за неконтролирано управление на отпадъците.

За неводене на отчетност на отпадъците, от РИОСВ Пловдив е наложена имуществена санкция, в размера на 2 000 лв., на„Реметалк“ ООД.

Във връзка с подаден в РИОСВ Хасково сигнал за наличие на нерегламентирано сметище край с. Стамболово, по пътя към язовир Жълти бряг, е извършена проверка, при която е установено наличие на отпадъци в района. В тази връзка, е дадено предписание на кмета на общината за почистване на отпадъците. Предписанието е изпълнено в срок.

За неупражнен контрол относно дейностите, свързани с образуването на битовите отпадъци, от РИОСВ Велико Търново е съставен АУАН и е глобен, в размер на 500 лв., кмета на с. Миндя, от РИОСВ Перник са съставени АУАН на кмета на община Радомир и на кмета на община Невестино, а от РИОСВ Пловдив, с по 3 000 лв., са глобени кметовете на общини Перущица и Садово и, с 6 000 лв., кмета на община Сопот.

От РИОСВ Перник е извършена проверка на три броя ББ - кубове на площадка в гр. Трън. Установено е, че същите са в добро състояние, но теренът около ББ - кубовете не е почистен от тревна и храстова растителност и има складирани строителни материали (керемиди, тухли). Дадено е предписание на кмета на община Трън за почистването на площадката.

За изгаряне на дървесина, съдържаща опасни вещества, от РИОСВ Пазарджик е наложена имуществена санкция, в размер на 15 000 лв., на „Орбит Логистик” ЕООД.

За неизпълнение на дадени предписания, от РИОСВ Плевен по реда на ЗУО са наложени имуществени санкции на „Милениум-13“ ЕООД (5 000 лв.) и на физическо лице (2 000 лв.) и по реда на Закона за защита от вредното въздействие на химичните вещества и смеси (ЗЗВВХВС) - на „Дими Метал“ ООД (3 000 лв.), от РИОСВ Хасково по ред на ЗЗВВХВС е съставен АУАН на „Аркома композит“ ООД, от РИОСВ Пловдив по реда на ЗООС – на „Садат“ ООД (5 000 лв.) и на „Ойролог“ ЕООД (3 000 лв.), а от РИОСВ Шумен по реда на ЗООС – на „Евро импекс“ ЕООД (6 000 лв.) и „Аутолего“ ЕООД (3 000 лв.).

За непредставена информация, в нарушение на Наредбата за реда и начина на съхранение на опасни химични вещества и смеси, от РИОСВ Пловдив е наложена имуществена санкция, в размер на 10 000 лв., на „Черноморец“ ООД.

Друг акцент в контролната дейност през месеца е за опазване на защитените растителни и животински видове.

От РИОСВ Плевенса извършени проверки на екземпляри от защитени дървета от видовете Върба (остров „Персин“, землище гр. Белене), Летен дъб (землище с. Искър), Бряст (землище с. Николаево), Летен дъб (землище гр. Кнежа), Черна топола - 15 бр. (на остров Персин, землище гр. Белене,), Орех - 2 бр. (землище с. Ралево) и Летен дъб (землище с. Писарово). Десет от дърветата са изсъхнали и ще бъдат предложени за заличаване. Издадена е и заповед за прилагане на ПАМ - забрана на дейности, водещи до увреждане на вековно дърво.

В РИОСВ Бургас са постъпили 50 сигнала в обхвата на биологичното разнообразие, от които преобладават за бедстващи, ранени или мъртви видове. На всички постъпили сигнали е реагирано своевременно и са предприети действия, включително и със съдействието на други компетентни органи.

От РИОСВ Стара Загора, съвместно с ОДМВР Ямбол, е извършена проверка във връзка с обява в интернет за продажба на защитен вид от вида Щиглец. На установения от ОДМВР Ямбол адрес в град Ямбол е констатирано, че физическо лице притежава и предлага за продажба 3 млади птици от вида Щиглец. На лицето е съставен АУАН. Екземплярите са отнети в полза на държавата.

С по 100 лв. са глобени три физически лица - едно от РИОСВ Плевен за продажба на един жив екземпляр от вида Обикновена блатна костенурка на паркинга пред Института по лозарство и винарство Плевен и две от РИОСВ София - едното за отглеждане на защитени видове, а другото за продажба на препариран екземпляр от защитен вид.

От РИОСВ Пловдив са съставени АУАН на: физическо лице (за продажба на препариран екземпляр от защитения вид Европейска дива котка в сайт за безплатни обяви) и „Томика-Метал“ АД (за разрушено гнездо на защитения вид Бял щъркел).

Извършени са 8 проверки по сигнали за нападение на мечка над селскостопанско имущество и домашни животни в землищата на: с. Малево, община Чепеларе; с. Кремене, община Смолян и селата Планинско, Дебеляново, Вълчан дол, Давидково, Две Тополи, община Баните. При проверките е установено, че щетите са нанесени от кафява мечка.

От РИОСВ Бургас, с по 100 лв. са глобени две физически лица за събиране на листо-стеблена маса от блатно кокиче.

От РИОСВ Монтана са съставени два броя АУАН на физическо лице от гр. Вършец (за организиране на нерегламентиран пункт и изкупуване на плод от червена боровинка без позволително за извършване на стопанска дейност) и са наложени две глоби – на физическо лице от гр. Грамада за организиране на билкозаготвителен пункт за изкупуване на цвят липа без издадено позволително (400 лв.) и на физическо лице от с. Арчар за организиране на билкозаготвителен пункт за изкупуване на по - голямо количество цвят липа от определеното в издаденото позволително (500 лв.).

За нерегламентирано изкупуване на охлюви, от РИОСВ Монтана е издаден АУАН на физическо лице, а от РИОСВ Враца са глобени, с по 100 лв., две физически лица.

От РИОСВ Плевен са извършени 3 проверки по Закона за генетично модифицираните организми (на база на „Юрофинс Агросайънс Сървисес“ ЕООД, на опитно поле на Института по царевицата, гр. Кнежа и на оранжерия към лаборатория по микроразмножаване към Института по планинско животновъдство и земеделие, гр. Троян). Взети са растителни проби за анализ на ДНК.

От РИОСВ Стара Загора е съставен АУАН на физическо лице, което при ремонт на пътя около къщата си е навлязъл в Природен парк (ПП) ,,Сините камъни”, а от РИОСВ Бургас са съставени АУАН на: физическо лице, което е навлязло с камион в Резерват „Средока“ и „Полин 74“ЕООД, за това, че в ПП „Странджа“ е организирало паркинг и е наложена имуществена санкция, в размер на 1 000 лв., на „Пи Ейч инженеринг” ЕООД, за това, че в Природна забележителност (ПЗ) „Пясъчни дюни между къмпингите „Златна рибка“ и „Градина“ е организирало паркинг. За констатирано извършване на развлекателно-туристическа дейност с моторна лодка по р. Камчия в участък, попадащ в границите на ПЗ „Лонгоза“ без съгласувателен документ, от РИОСВ Варна със 100 лв. е глобено физическо лице.

Във връзка с постъпило в РИОСВ Варна сигнал за наличие на опасно дърво в границите на Защитена местност (ЗМ) „Блатно кокиче“, с цел недопускане възникване на инциденти, от инспекцията е извършена проверка и е съгласувана дейност за премахване на дърво от вида Плачеща върба. През отчетния период от инспекцията са извършени и проверки на защитени зони за опазване на дивите птици „Варненско Белославско езеро“ и „Ятата“, във връзка със спазване режимите на защитените зони, при които не са установени нарушения.

От РИОСВ Хасково са издадени две НП (по 100 лв. всяко) на „Авитон Строй“ ЕООД и на физическо лице от гр. Свиленград за реализирано инвестиционно предложение в границите на защитена зона без да е подадено уведомление в инспекцията и да е проведена приложимата процедура.

През месеца е продължен контролът на обектите, заустващи отпадъчни води в повърхностен воден обект.

От РИОСВ Велико Търново е извършена проверка на Ковашко-пресов завод в с. Царева ливада, стопанисван от „КПЗ” АД. При проверката е констатирано, че производствените отпадъчни води от дейността на завода се заустват в дере, преминаващо северозападно от площадката на дружеството, което представлява, ползване на повърхностен воден обект без издадено разрешително по реда на Закона за водите (ЗВ). За констатираното нарушение на оператора е съставен АУАН.

За заустване на отпадъчни води в повърхностен воден обект без издадено разрешително по реда на ЗВ, са санкционирани, в размер на 2 000 лв., „ВиК-Белово” ЕООД (РИОСВ Пазарджик) и „Гепард” ООД (РИОСВ Велико Търново).

За констатирани нарушения на ЗВ, от РИОСВ Пловдив са съставени АУАН на „Вазовски машиностроителни заводи” ЕАД (площадка Сопот) и на „Сенсата Технолоджис България” ЕООД.

За неизпълнение на условия от разрешителното за ползване на повърхностен воден обект за заустване на отпадъчните води, от РИОСВ Бургасса съставени АУАНнаoбщина Поморие (за канализационна система на гр. Ахелой) и на община Айтос (за канализационна система на гр. Айтос), а от РИОСВ София са наложени имуществени санкции, всяка в размер на 2 000 лв., на община Пирдоп и на „София Франс Ауто” АД.

За установено превишаване на индивидуалните емисионни ограничения, определени в разрешителното за заустване на отпадъчни води, от РИОСВ Стара Загора са съставени АУАН на ,,Вигалекс” ООД (за площадка в гр. Гурково), на ,,Палфингер Продукционстехник България” ЕООД (за площадка в с.Тенево) и на ,,Водоснабдяване и канализация” ЕООД, гр. Ямбол, от РИОСВ Пазарджик е санкционирано, в размер на 3 000 лв., „Екоинвест” ЕООД, от РИОСВ Смолян са санкционирани, , всяко в размер на 1 000 лв., „Лъки Инвест - Джурково“ ЕООД и „Горубсо - Мадан“ АД, от РИОСВ Перник е санкционирано, в размер на 1 000 лв., „Стомана Индъстри“ АД, от РИОСВ Варна е санкционирано, в размер на 2 000 лв., „ОМВ България“ ООД и от РИОСВ Хасково са санкционирани „Пашов-ЯР“ ЕООД (1 000 лв.) и „Теклас България“ ЕАД (2 000 лв.). За същото нарушение, от РИОСВ Бургас са наложени 6 текущи месечни санкции, на обща стойност 1 938 лв., на: „Водоснабдяване и канализация“ ЕАД за обект: канализационна система на с. Манолич (32 лв), община Царево за обект: канализационна система на с. Лозенец (800 лв.), „Хелиос Милк” ЕООД за обект: канализационна система на Механо – монтажен завод „Симпто“ (837 лв.), община Айтос за обект: канализационна система на с. Пирне (178 лв.), „Идън Девелъпментс“ АД за обект: канализационна система на жилищен комплекс „Райска градина“, в гр. Свети Влас, община Несебър (55 лв.) и „Парадайз Бийч“ ЕАД за обект: канализационна система на хотелски комплекс „Парадайз Бийч“, гр. Свети Влас, община Несебър (36 лв.), а от РИОСВ Монтана – на „ТБМ-2000“ ЕООД (163,27 лв.).

За неподдържане на съоръженията за пречистване на отпадъчните води в експлоатационна изправност, от РИОСВ Пазарджик е наложена имуществена санкция, в размер на 1 000 лв., на „Катеко” ООД.

От РИОСВ София е извършено пломбиране на аварийни саваци в ПСОВ Ботевград, ПСОВ „Яйцето” в КК „Боровец“ и СПСОВ “Кубратово”.

Извършени са планираните проверки на обектите с издадени комплексни разрешителни.

От РИОСВ Бургасеизвършена проверка на Регионално депо за неопасни отпадъци (РДНО) за общините Камено, Бургас, Айтос, Карнобат, Несебър, Поморие, Руен, Средец и Сунгурларе, с оператор община Бургас, във връзка с постъпили сигнали за неприятни миризми от дейността на обекта. При извършения обход (на площадката и в района на най-близко разположените къщи на с. Братово) не е констатирано разпространение на миризми от дейността на депото извън границите на производствената площадка. Дадени са предписания на оператора на депото за предоставяне на документация относно изпълнение на Условие 9.4. от комплексното разрешително „Интензивно миришещи вещества“ в съответствие с изискванията на разрешителното и за завишаване честотата на извършването на оглед и оценка за спазването на мерките за предотвратяване/намаляване емисиите на интензивно миришещи вещества, установяване на причините за несъответствията и предприемане на коригиращи действия. Предписанията са изпълнени.

За констатирано неизпълнение на условия от комплексното разрешително, от РИОСВ Стара Загора е съставен АУАН и е наложена имуществена санкция, в размер на 11 000 лв., на ,,Ремотекс М” ООД (за площадка в гр. Раднево), от РИОСВ Бургас са наложени две имуществени санкции, всяка в размер на 10 000 лв., на „Лукойл Нефтохим Бургас“АД, от РИОСВ София е наложена имуществена санкция, в размер на 40 000 лв., на „Топлофикация София” ЕАД, от РИОСВ Монтана е съставен АУАН на „Игал“ ООД (в несъстоятелност), а от РИОСВ Пловдив е съставен АУАН на „Би Ей Глас България” АД.

Продължен е и контрола за изпълнение на изискванията на законодателството в областта на чистотата на атмосферния въздух.

От РИОСВ Варна са извършена проверка (по документи) на 37 годишни и месечни доклади от проведени собствени непрекъснати измервания и собствени периодични измервания (СПИ) на емисиите на вредни вещества, изпускани в атмосферния въздух – не са установени превишения на нормите за измерваните показатели, а за неизвършени СПИ съгласно законоустановената периодичност, от РИОСВ Велико Търново е съставен АУАН на „Бипа“ ЕООД.

От РИОСВ Стара Загорае извършена проверка на цех за производство на пелети, собственост на „Корепелет" ООД, във връзка с получен сигнал за запрашаване от дейността на цеха. При проверката е констатирано запрашаване от производство на пелети, както на площадката, така и извън нея, като, към момента на проверката, от оператора са предприети действия за прекратяване на запрашаването. Дадено е предписание за недопускане на разпространение на прахови частици извън производствената площадка.

За допуснато неорганизирано емитиране на прах в атмосферния въздух от площадката на производствена база Белащица, от РИОСВ Пловдив е наложена имуществена санкция, в размер на 2 000 лв., на „Евро строй кънстракшън“ ЕООД, а от РИОСВ Благоевград, с 500 лв., е санкционирано „Ламкор-2“ ООД за допуснато неорганизирано изпускане на емисии на прахообразни вещества в атмосферния въздух в резултат на складирани големи количества твърди прахообразни материали (дървесни трици).

От РИОСВ Варна е наложена текуща месечна санкция, в размер на 360 лв., на „Булярд корабостроителна индустрия“ ЕАД за замърсяване на атмосферния въздух с органичен въглерод.

За превишаване на квотата за внос на флуоровъглеводороди, от РИОСВ София са наложени имуществениэ санкции на: „Шисел България” ООД (32 700 лв.), „Тео Макс” ЕООД (90 300 лв.) и „Фриго Маркет” ЕООД (291 000 лв.).

За непредставен в срок годишен отчет за количествата флуорсъдържащи парникови газове са наложени имуществени санкции, всяка в размер на 1 500 лв., на „Планекс“ ЕООД и на „Янк 100“ ЕООД (РИОСВ Варна) и, в размер на 1 000 лв., на „ББП“ ООД (РИОСВ Пловдив).

От РИОСВ Плевен е съставен АУАН на „Електрокабел България“ ЕООД, за това, че дружеството не е представило годишен отчет за стационарното климатично оборудване.

За непредставен отчет за веществата, които нарушават озоновия слой, от РИОСВ Шумен са наложени имуществени санкции, всяка в размер на 1 о00 лв., на: „Млечни продукти“ ООД, „Тракиявин“ ООД и „Месни продукти - Т“ ЕООД.

От РИОСВ Бургас са извършени са проверки за констатиране на извършени дейности, съгласно Правилата за контрол по изпълнението на задълженията на страните при изпълнението на програмите за отстраняване на минали екологични щети, за 3 обекта от Програмата за отстраняване на минали екологични щети на „Лукойл Нефтохим Бургас“ АД.

***Ефект спрямо околната среда, бизнеса и обществеността***

Почистени са нерегламентирани замърсявания с отпадъци в с. Първомайци, община Горна Оряховица; в местност „Траса“, землище на гр. Кърджали, край с. Стамболово и до реката в с. Добрич, община Димитровград; в землищата на селата Калугерово и Церово, в речното корито на р. Яворица и в речни корита и прилежащи територии в община Панагюрище; в землището на с. Дебращица, община Пазарджик; в регулацията на гр. Септември; в землището на с. Лесичово; в местността „Гробе“, землище на с. Смилян, община Смолян.

Негодни за употреба продукти за растителна защита с неизвестен произход, намиращи се в стар полуразрушен склад в бивш стопански двор в с. Крепост са предадени за последващо третиране на лица, притежаващи необходимите документи по ЗУО.

Извършена е рекултивация на площадка за строителни отпадъци в гр. Рудозем.

Почистено е изпускателното устройство (комин) от натрупаните сажди към фурна в гр. Смолян, собственост на ПК „Родопа“, в резулат на което е прекратено запрашаването на района около фурната.

От два обекта, собственост на „Милктрейд БГ“ ООД и на ДП „Кабиюк“, е прекратено замърсяването на водоприемниците им с отпадъчни води. Това са р. Кериз бунар при с. Съединение, поречие Камчия и р. Кабиюшка, приток на р. Каменица, поречие Провадийска река. Прекратено е заустването и замърсяването на р. Врана, поречие р. Камчия, с отпадъчни води от дейността на Завод за акумулатори, собственост на „Енерсис“ АД.

Въведена е в експлоатация Пречиствателна станция за отпадъчните води от дейността на „Херти“ АД.

Извършено е ограждане на находището на защитения вид Родопски крем в землище на с. Стойките, община Смолян.

27 екземпляра от защитени видове птици в безпомощно състояние са изпратени в Спасителен център за диви животни, гр. Стара Загора и екземпляри от защитени видове костенурки (*Testudo graeca* и *Testudo hermanni*) са изпратени в Спасителен център за сухоземни костенурки на Фондация „Геа Челониа” в с. Баня, община Несебър.

Експерти от РИОСВ Бургас са посрещнали деца от Сдружение „Слънчогледи” в Резерват „Ропотамо“, пред които е представена беседа за биологичното разнообразие на резервата.

Проведена е съвместната инициатива „Ден на природата“ между РИОСВ Перник, GreenPease – България и Nutty Scientist – България с деца от детска занималня в гр. Перник.

Осъществено е посещение на охраняемата зона на остров „Ибиша“, съвместно от РИОСВ Монтана и ученици от Професионална гимназия по селско стопанство „Дунавска земя“ в с. Ковачица, община Лом. На учениците е представена информация за статута на Поддържан резерват „Ибиша“, две защитени зони - „Остров Ибиша“ и „Цибър“ и ЗМ „Остров Цибър“. Извършено е и наблюдение на редки птици, които гнездят в района.